OpenLLM-France/wikimedia huggingface dataset:
# Helena (desambiguació)

«Helena» té aquests significats:
* Antroponímia:
** Helena (prenom), prenom femení català
* Astronomia:
** (101) Helena, asteroide.
** Helena (satèl·lit), satèl·lit de Saturn.
* Biografies:
** Helena Flàvia Júlia, filla de Constantí I el Gran i esposa de l'emperador Julià l'Apòstata.
** Hèlena (pintora), pintora grega
** Helena Garcia Melero, presentadora de televisió.
** Helena de Constantinoble o Flavia Iulia Helena, Santa Helena.
** Helena del Regne Unit, filla de la reina Victòria.
** Helena Victòria de Schleswig-Holstein, filla de l'anterior
** Helena Bonham Carter, actriu anglesa.
** Helena Christensen, supermodel
** Helena Laine, esportista finlandesa de llançament de javelina.
** Helena Norberg-Hodge, fundadora i directora de l'International Society for Ecology and Culture
** Helena Rasiowa, matemàtica polonesa.
** Helena Cantacuzena, dama romana d'Orient parenta de l'emperador Joan VI Cantacuzè.
** Helena de Grècia (Atenes 1896 - Lausana 1982), reina de Romania (1940 - 1947).
** Helena de Montenegro (Cetinje, Principat de Montenegro 1873 - Alexandria, Egipte 1952) princesa montenegrina i reina consort d'Itàlia.
** Helena de Borbó i Grècia, infanta d'Espanya i duquessa de Lugo filla gran dels reis d'Espanya, Joan Carles I d'Espanya i Sofia.
** Helena Percas, escriptora, assagista, investigadora i educadora argentina.
** Helena de Waldeck-Pyrmont (Arolsen 1861 - Hinterris, Àustria 1922), princesa del Regne Unit per matrimoni amb Leopold del Regne Unit.
** Helena d'Orleans (Twickenham, Anglaterra, 1871 - Castellmara di Stabia 1951)
** Helena de Mecklenburg-Schwerin (Ludwigslust, 1814 - Richmond, comtat de Surrey 1858), duquessa de Mecklenburg-Schwerin, esposa del príncep hereu de França.
** Helena Paparizu (31 de gener de 1982, Göteborg, Suècia), cantant sueca d'ascendència grega, que va guanyar la 50a edició del Festival d'Eurovisió.
** Helena Casas, cantant i música catalana integrant dels grups Pomada, Conxita i Angelina i els moderns.
** Helena de Rússia (gran duquessa de Mecklenburg-Schwerin)
** Helena de Rússia (princesa de Grècia) (Tsàrskoie Seló, Sant Petersburg 1882 - Atenes 1957), princesa de Grècia i de Dinamarca.
** Helena Sanz i Martínez de Arizala (Castelló de la Plana, 15 de desembre de 1852 - París, 1898), mezzosoprano valenciana.
** Helena de Schleswig-Holstein-Sondenburg-Glücksburg (Grünholz 1888 - Hellerup 1962), princesa de Schleswig-Holstein esposa del príncep Harald de Dinamarca.
** Helena Arribas i Esteve (Reus, 1956), pedagoga i política catalana.
** Maria Helena Vieira da Silva (Lisboa, 1908 - París, 1992), pintora portuguesa.
* Geografia:
** Helena (Alabama), ciutat del sud-est dels Estats Units.
** Helena (Montana), ciutat del nord-oest dels Estats Units.
* Mitologia: Helena de Troia, personatge mitològic
* Música: Die Ägyptische Helena, òpera de Richard Strauss estrenada el 1928.
Viccionari
# Erzwiesita

L'erzwiesita és un mineral de la classe dels sulfurs, que pertany al grup homòleg de la lil·lianita. Rep el nom de l'àrea d'Erzwies, a l'estat de Salzburg (Àustria), on va ser descoberta.

## Característiques

L'erzwiesita és una sulfosal de fórmula química Ag₈Pb₁₂Bi$_{16}$S$_{40}$. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat al departament d'enginyeria i física dels materials de la Universitat de Salzburg, Àustria, amb el número d'espècimen 15009.

## Formació i jaciments

Va ser descoberta en una zona sense anomenar de l'àrea d'Erzwies, una antiga zona minera en la qual s'extreia or, situada a la vall de Gastein, a la serralada d'Alt Tauern, a l'estat de Salzburg, Àustria. Més tard, el 2017, també va ser descrita al districte de Kutná Hora, a la República Txeca. Amb aquesta trobada, són dos els únics indrets a tot el planeta on ha estat descrita aquesta espècie mineral a tot el planeta.

## Referències

* ↑ «Erzwiesite» (en anglès). Mindat. [Consulta: 12 juliol 2018].
* ↑ «Erzwies area, Gastein valley, Hohe Tauern, Salzburg, Austria» (en anglès). Mindat. [Consulta: 12 juliol 2018].
# Jena Malone

Jena Malone (Sparks, Nevada, 21 de novembre de 1984) és una actriu, música i fotògrafa nord-americana, coneguda per personificar Gretchen Ross a Donnie Darko, Ruby a The Neon Demon, Rocket a Sucker Punch i Johanna Mason a la franquícia cinematogràfica Els jocs de la fam. Malone és també la cantant del projecte musical The Shoe.

## Primers anys

Fins als nou anys, es va establir a més de vint-i-set ciutats dels Estats Units, inclosa Lake Tahoe, i als deu anys es va traslladar a Las Vegas. Va acabar per avorrir aquell lloc i va persuadir la seva mare perquè es mudessin a la ciutat californiana de Los Angeles, on finalment es van establir. Aviat va començar la seva carrera com a model publicitària, impulsada per la seva mare Debbie, que és actriu. Compaginava els seus treballs com a model i classes d'actuació a l'escola Professional Children's School de Manhattan.

## Filmografia

* 1996 - Bastard out of Carolina com a Ruth Anne "Bone" Boatwright
* 1996 - Hidden in America
* 1997 - Contact com a Ellie Arroway (nena)
* 1998 - Queda't al meu costat
* 1999 - For Love of the Game com a Heather Aubrey
* 1999 - The book of stars
* 2000 - Cheaters
* 2001 - Life as a House com a Alyssa Beck
* 2001 - Donnie Darko com a Gretchen Ross
* 2001 - The Ballad of Lucy Whipple com a Lucy Whipple
* 2002 - American Girl com a Rena Grubb
* 2002 - The Badge
* 2002 - The Dangerous Lives of Altar Boys com a Margie Flynn.
* 2003 - Cold Mountain
* 2003 - Hitler: The Rise of Evil (miniserie)
* 2003 - The United States of Leland
* 2004 - Corn
* 2004 - Howl's Moving Castle como Lettie (veu)
* 2004 - Saved com a Mary
* 2005 - Orgull y prejudici com a Lydia Bennet
* 2005 - The Ballad of Jack and Rose com a Red Berry
* 2006 - Lying
* 2006 - Container (veu)

## Referències

* ↑ Benito, Patricia Martín. «La dura confesión de la actriz Jena Malone sobre el rodaje de ‘Los Juegos del Hambre’» (en castellà), 02-03-2023. [Consulta: 4 setembre 2024].
* ↑ «Jena at 15 - LA Weekly», 20-06-2019. Arxivat de l'original el 2019-06-20. [Consulta: 4 setembre 2024].
# Ferromolibdè

El ferromolibdè o ferromolibdé és un important aliatge de ferro i molibdè, que té un contingut en molibdè d'un 60-70%. És la font primària per l'aliatge de molibdè de l'acer HSLA.

## Producció

El ferromolibdè es produeix escalfant una barreja d'òxid de molibdè (VI) (MoO₃), alumini i ferro. L'òxid i l'alumini es combinen mitjançant una reacció alúminotèrmica per produir molibdè in situ. El ferromolibdè es pot purificar per mitjà de fusió amb feix d'electrons o pot ser utilitzat tal qual. Per aliar-lo amb l'acer, el ferromolibdè s'afegeix a l'acer fos abans de la fosa. Entre els venedors més importants de ferromolibdè d'Europe hi ha l'empresa alemanya Grondmet, i als Estas Units la Langeloth Metallurgical Company de Langeloth, a Pennsilvània.

## Referències

* ↑ C. K. Gupta. Extractive Metallurgy of Molybdenum (en anglès). CRC Press, 1992. ISBN 978-0-8493-4758-0.
* ↑ Rudolf Fichte. Ullmann's Encyclopedia of Industrial Chemistry (en anglès). Weinheim, Alemanya: Wiley-VCH, 2005. DOI 10.1002/14356007.a10_305. «Ferroalloys»

## Enllaços externs

* «Ferro Alloys» (en anglès). William Rowland Ltd.. Arxivat de l'original el 2006-05-05. [Consulta: 18 octubre 2013].
* Jorgenson, John D.; Corathers, Lisa A.; Gambogi, Joseph; Kuck, Peter H.; Magyar, Michael J.; Papp, John F.; Shedd, Kim B. «Minerals Yearbook 2006: Ferroalloys» (en anglès). United States Geological Survey.

## Notes

* ↑ Ferromolibdé segons la pronúncia occidental i la normativa valenciana, i ferromolibdè segons la pronúncia oriental. Per a més informació, consulteu el Llibre d'estil.
# Les aventures d'en Till Eulenspiegel

Les aventures d'en Till Eulenspiegel (títol original en francès: Les Aventures de Till l'Espiègle) és una pel·lícula d'aventures franco-alemanya dirigida per Gérard Philipe i Joris Ivens estrenada el 1956. Ha estat doblada al català. La pel·lícula va ser un fracàs comercial.

## Argument

Al segle xvi, mentre Flandes és envaïda pels espanyols, Till Eulenspiegel fa servir tot d'estratagemes per entrar al servei de Fernando Alvaro de Toledo, duc d'Alba, i des d'aquest lloc, organitzar la resistència a l'invasor.

## Repartiment

* Gérard Philipe: Till Eulenspiegel
* Jean Vilar: El duc d'Alba
* Fernand Ledoux: Claes
* Nicole Berger: Nèle
* Jean Carmet: Lamme
* Jean Debucourt: El cardenal
* Erwin Geschonneck: Bras d'Acier
* Wilhelm Koch-Hooge: el príncep d'Orange
* Georges Chamarat: Simon Praet
* Raymond Souplex: Grippesous
* Françoise Fabian: Esperanza
* Elfriede Florin: Soetkin
* Gabrielle Fontan: l'àvia
* Margaret Legal: Katheline
* Félix Clément: el comandant
* Robert Porte
* Roland Piétri
* Alexandre Rignault
* Henri Nassiet
* Henri Marchand
* Roger Monteaux
* Lucien Callamand
* Jacky Planchot
* Joe Davray
* Yves Brainville
* Evelyne Lacroix

## Referències

* ↑ esadir.cat. Les aventures d'en Till Eulenspiegel. esadir.cat.
* ↑ «Les Aventures de Till l'Espiègle». The New York Times.
# Helena (cràter)

Helena és un cràter amb coordenades planetocèntriques de -39.03 ° de latitud nord i 275.65 ° de longitud est, sobre la superfície de l'asteroide del cinturó principal (4) Vesta. Fa 22.06 km de diàmetre. El nom adoptat com a oficial per la UAI el 27 de destembre de 2011. i fa referència a Helena cadada amb Constanci I Clor i mare de Constantí el Gran.

## Referències

* ↑ "Helena (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Drijvers, Jan Willem. E.J. Brill. Helena Agusta, 1992.
# Eyes (videojoc)

Eyes és una màquina recreativa fabricada per Rock-Ola el 1982.
El jugador controla un globus ocular amb barret a un laberint. Al igual que Pac-Man, l'objectiu és recollir tots els punts per avançar al següent nivell, però cal disparar-los i no menjar-se'ls. Els ulls controlats per l'ordenador tractaran de perseguir i disparar al jugador. Si dispara als ulls de l'ordenador et donaran punts i els remouràs del nivell, però temps després tornaran a aparèixer. Ser disparat per un ull enemic és fatal.
Mentre el joc progressi, més ulls de l'ordenador seran afegits i prendran menys temps per disparar a l'usuari. També es mouran més ràpid.

## Referències

* ↑ Digitrex Techstar (Rock-Ola license). «Internet Arcade: Eyes», 1982. [Consulta: 27 abril 2018].

## Enllaços externs

* Eyes al Killer List of Videogames
# Jim Beach

Jim Beach MA LLB (nascut el 1942) és el mànager professional del 1978 a l'actualitat de la banda de rock britànica Queen i els seus membres a les seves respectives carreres individuals. Va assumir el càrrec de mànager de la banda després que treballar amb ells com a advocat de la banda. També ha treballat de productor de cinema i productor de televisió. El seu fill Ol Beach és el líder de la banda Yellowire i abans era el teclista del grup de rock Wire Daisies, descobertes per Roger Taylor.
Jim Beach és cofundador del Transistor Project, una bomba digital juntament Dave Rowntree de Blur. Jim Beach viu actualment a Montreal, Suïssa.

## Títols

* Director dels concerts 46664
* Fiduciari de The Mercury Phoenix Trust, EMI Music Sound Foundation i START.

## Referències

* ↑ http://www.billboard.com/biz/articles/news/1097028/queen-manager-jim-beach-on-emi-universal-deal-emi-shouldnt-be-owned-by-a Arxivat 2014-07-26 a Wayback Machine.
* 1 2 Jim Beach - EMI Music Sound Foundation.
# Fail·le de Siracusa

Fail·le o Fail·los (en llatí Phayllus, en grec antic Φάϋλλος) fou un militar siracusà.
El govern de Siracusa el va enviar al front d'una flota, per reprimir les pirateries dels tirrens o etruscs l'any 453 aC. Va devastar l'illa d'Aethalia, però després es va deixar subornar per l'enemic i va romandre totalment inactiu. Quan va retornar a Siracusa va ser acusat i condemnat a l'exili.

## Referències

* ↑ 2.Phayllus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 243
# Grup de la zippeïta

El grup de la zippeïta és una família de minerals uranil-sulfats formada per 9 espècies. Molts dels espècimens que van ser etiquetats com a zippeïta són en realitat natrozippeïta, el membre amb sodi del grup, especialment aquells que procedien de jaciments de roques sedimentàries. La marecottita, Mg₃(UO₂)₈(SO₄)₄O₆(OH)₂·28H₂O, és una espècie estructuralment relacionada amb aquest grup tot i no pertànyer.
| Espècie Fórmula Cobaltzippeïta Co(UO₂)₂(SO₄)O$_{32}$·3,5H₂O Magnesiozippeïta Mg(UO₂)₂(SO₄)O$_{32}$·3,5H₂O Natrozippeïta Na₅(UO₂)₈(SO₄)₄O₅(OH)₃·12H₂O Niquelzippeïta Ni(UO₂)₂(SO₄)O$_{32}$·3,5H₂O Plavnoïta K$_{0,8}$Mn$_{0,6}$[(UO₂)₂O₂(SO₄)]·3,5H₂O | Espècie Fórmula Pseudojohannita Cu$_{6,5}$(UO₂)₈(SO₄)₄O₈(OH)₅·25H₂O Sejkoraïta-(Y) Y₂(UO₂)₈(SO₄)₄O₆(OH)₂·26H₂O Zinczippeïta Zn(UO₂)₂(SO₄)O₂·3,5H₂O Zippeïta K₃(UO₂)₄(SO₄)₂O₃(OH)·3H₂O |

## Formació i jaciments

Els minerals del grup de la zippeïta es troben repartits per tot el globus a excepció de l'Antàrtida, tenint en compte també que en tres continents: a Oceania, a l'Àfrica i a Amèrica del Sud tan sols s'hi troba en menys mitja dotzena de jaciments. Als territoris de parla catalana s'hi pot trobar una de les espècies, la natrozippeïta, a la mina Eureka, situada a la localitat de Castell-estaó, al Pallars Jussà (província de Lleida).

## Referències

* 1 2 «Zippeite Group» (en anglès). Mindat. [Consulta: 1r juliol 2017].
* ↑ «Eureka mine, Castell-estaó, La Torre de Cabdella (La Torre de Capdella), La Vall Fosca, El Pallars Jussà, Lleida (Lérida), Catalonia, Spain» (en anglès). Mindat. [Consulta: 1r juliol 2017].
# Mantra Gayatri

El mantra Gayatri (en sànscrit गायत्री gāyatrī) és un mantra molt reverenciat dins l'hinduisme que es basa en uns versos del Rigveda atribuïts al savi Vishvamitra. És considerat el mantra més sagrat dels Veda, els llibres ancestrals de l'hinduisme. Es pot interpretar com una invocació al deva Savitr, que és una deïtat solar. Es considera un himne solar i per aquesta raó se sol recitar a l'alba i durant la posta de sol. El nom del mantra prové de la mètrica dels seus versos, que s'anomena gayatri.
El mantra s'inicia amb la sil·laba màgica Om. Segueix la fórmula màgica bhūr bhuvaḥ svaḥ, coneguda com a mahāvyāhṛti, i presa del vers X.14.16 del Rigveda. Seguidament venen els versos del Rigveda III.62.10.

## Text

* En devanagari:
    ॐ भूर्भुवः स्वः ।
    तत् सवितुर्वरेण्यं ।
    भर्गो देवस्य धीमहि ।
    धियो यो नः प्रचोदयात् ॥
* Transliteració en IAST:
    Om bhūr bhuvaḥ svaḥ
    tat savitur vareṇyaṃ
    bhargo devasya dhīmahi
    dhiyo yó naḥ pracodayāt
* Traducció:
    Om, terra, espai i cels
    Aquest Sol excel·lent
    en la seva llum medito
    meditant en aquell, nosaltres ens entusiasmem.

## Enllaços externs

* Explicació i àudio del Mantra Gayatri Arxivat 2016-08-22 a Wayback Machine. (anglès)
* Explicació del Mantra Gayatri (anglès)
* Interpretació i àudios del Mantra Gayatri (anglès)
# Lliga Regionalista de les Illes Balears

La Lliga Regionalista de les Illes Balears és un partit polític d'àmbit balear d'ideologia regionalista balear fundat al febrer de 2011 pel que havia estat Conseller de Medi Ambient del Govern Balear del Partit Popular i batle de Sa Pobla Jaume Font. Al març de 2011 va aconseguir un acord de col·laboració amb Unió Menorquina. Ha presentat candidatures de cara a les eleccions al Parlament de les Illes Balears, municipals i eleccions al Consell Insular de Mallorca de 2011.
El juny de 2012 anuncià un procés de confluència amb Convergència per les Illes, Es nou Partit d'Eivissa i Unió Menorquina. El novembre de 2012 aquestes formacions crearen el nou partit Proposta per les Illes.

## Referències

* ↑ Jaume Font crea la Liga Regionalista Balear un día después de dejar el PP, El Mundo, 5 de febrer de 2011.
* ↑ Jaume Font deja el Partido Popular, Diario de Mallorca, 3 de febrer de 2011.
* ↑ Unió Menorquina cambia de 'hermano' político por la Lliga Regionalista de Jaume Font Arxivat 2011-03-14 a Wayback Machine., Menorca Diario, 10 de març de 2011.
* ↑ La Lliga confirma que se presenta al Parlament balear i al Consell de Mallorca Arxivat 2016-03-03 a Wayback Machine., Diari de Balears, 5 de abril de 2011.
* ↑ «Neix El Pi per copar un espai polític “necessari”». Arxivat de l'original el 2016-09-11. [Consulta: 28 agost 2016].
# Herbert Spencer Gasser

Herbert Spencer Gasser (Plateville, EUA 1888 - Nova York 1963) fou un metge nord-americà guardonat amb el Premi Nobel de Medicina l'any 1944.

## Biografia

Va néixer el 5 de juliol de 1888 a la ciutat de Platteville, població situada a l'estat nord-americà de Wisconsin. Inicialment va estudiar zoologia a la Universitat de Wisconsin, on es va graduar l'any 1911, però aviat canvià els seus estudis pels de medicina a la Universitat Johns Hopkins, on es va graduar l'any 1918.
Va morir l'11 de maig de 1963 a la seva residència de Nova York.

## Recerca científica

A la Universitat Johns Hopkins ingressà al laboratori de fisiologia, on conegué el bioquímic Joseph Erlanger. Al costat d'aquest desenvolupà la seva recerca en el camp dels impulsos elèctrics del sistema nerviós mitjançant l'ús de l'oscil·loscopi de raigs catòdics. L'any 1944, ambdós científics, compartiren el Premi Nobel de Medicina o Fisiologia pels seus treballs en el camp dels impulsos elèctrics del sistema nerviós.

## Enllaços externs

* «Herbert Spencer Gasser» (en anglès). The Nobel Prize. The Nobel Foundation.
# Eyes of Youth

Eyes of Youth és una pel·lícula muda produïda per la Equity, dirigida per Albert Parker i protagonitzada per Clara Kimball Young. Basada en l'obra de teatre homònima de Max Marcin i Charles Guernon (1917), es va estrenar el 26 d'octubre de 1919.

## Argument

El pare de Gina Ashling té problemes financers i la Gina ha de decidir si s'ha de casar amb un home ric, convertir-se en cantant d'òpera o casar-se amb l'home que estima. Un iogui de l'Índia Oriental li permet veure el futur i saber quina serà la seva sort si tria un camí diferent al que assenyala l'amor. La bola de cristall prediu que els camins del deure, l'ambició i la riquesa la conduiran a la infelicitat. En la bola, ella es veu com una mestra diligent, com una soprano d'èxit que ha aconseguit la fama a canvi del seu honor, i com l'esposa d'un milionari la reputació de la qual es posa en qüestió per tal que el seu marit pugui obtenir el divorci. Les visions dels tres camins reforcen la seva decisió de casar-se amb l'home que estima.

## Repartiment

* Clara Kimball Young (Gina Ashling)
* Gareth Hughes (Kenneth Ashling, el germà)
* Pauline Starke (Rita Ashling, la germana)
* Sam Southern (Mr. Ashling, el pare)
* Edmund Lowe (Peter Judson, pretendent)
* Ralph Lewis (Robert Goring, pretendent)
* Milton Sills (Louis Anthony, pretendent)
* Vincent Serrano (el iogui)
* William Courtleigh (Paolo Salvo)
* Norman Selby (Dick Brownell)
* Rodolfo Valentino (Clarence Morgan)
* Claire Windsor (convidada a la festa, no acreditada)

## Referències

* ↑ «Accomplishment». Motion Picture News, 22-11-1919, pàg. 3713.
* ↑ «”Eyes of Youth” (Equity)». Moving Picture World, 15-11-1919, pàg. 362.
* ↑ «”Eyes of Youth” (Equity)». Motion Picture News, 15-11-1919, pàg. 3642.
# Joan Miquel Mestre de Vallestàvia

Joan Miquel Mestre de Vallestàvia (segle xvii) fou un militar català conegut com «l'hereu Just de Vallestàvia», comandant d'una partida de miquelets durant la revolta dels angelets de la terra.
Després d'haver mort un guàrdia a Calmella el 3 de setembre del 1669, un pagès de Ceret l'11 d'octubre i un segon guàrdia a Fontcoberta l'11 de novembre, el 22 cremà un edifici. L'hereu Just es mostrà amb tanta imprudència que el 22 de gener del 1670 va ser capturat a la carretera de Camprodon pels francesos del batlle de Prats de Molló, que el dugueren a la ciutat. Els seus companys de revolta Josep de la Trinxeria i Damià Noel atacaren Prats de Molló per a alliberar-lo. El governador, el batlle i la guarnició es feren forts a l'església; aleshores, els angelets segrestaren la dona i els fills del governador i els bescanviaren per en Mestre. El 14 d'abril del 1671 el Consell condemnà a mort en Trinxeria, els seus lloctinents i els seus còmplices, i els angelets es refugiaren a l'altra banda de la frontera després d'haver-ho pactat amb el govern espanyol, en guerra amb França.

## Referències

* ↑ de la Fàbrega Pallarès, Pau. L'oferiment de retrocessió del Rosselló a Espanya, 1668-1677. Rafael Dalmau, 1962, p. 17.

## Bibliografia

* J. Capeille Dictionnaire de biographies roussillonnaises (1914)
# Fail·le

Fail·le és el nom dels següents personatges:
* Fail·le de Crotona, atleta i militar de Crotona
* Fail·le de Siracusa, militar siracusà
* Fail·le de Fòcida, militar foci
# Grup de la wöhlerita

El grup de la wöhlerita és un grup de minerals de la classe dels silicats. Està format per sorosilicats que poden cristal·litzar tant en el sistema monoclínic com en el triclínic. Les espècies que integren aquest grup són dotze: baghdadita, burpalita, cuspidina, hiortdahlita, janhaugita, låvenita, madeiraïta, moxuanxueïta, niocalita, normandita, pilanesbergita i wöhlerita.
| Espècie | Fórmula |
| Baghdadita | Ca₃(Zr,Ti)(Si₂O₇)O₂ |
| Burpalita | Na₂CaZr(Si₂O₇)F₂ |
| Cuspidina | Ca₈(Si₂O₇)F₄ |
| Hiortdahlita | (Na,Ca)₂Ca₄Zr(Mn,Ti,Fe)(Si₂O₇)₂(F,O)₄ |
| Janhaugita | (Na,Ca)₃(Mn$^{2+}$,Fe$^{2+}$)₃(Ti,Zr,Nb)₂(Si₂O₇)₂O₂(OH,F)₂ |
| Låvenita | (Na,Ca)₂(Mn$^{2+}$,Fe$^{2+}$)(Zr,Ti)(Si₂O₇)(O,OH,F)₂ |
| Madeiraïta | Na₂Ca₂Fe₂Zr₂(Si₂O₇)₂O₂F₂ |
| Moxuanxueïta | Na₂Ca₄ZrCa(Si₂O₇)₂F₄ |
| Niocalita | (Ca,Nb)₄(Si₂O₇)(O,OH,F)₂ |
| Normandita | NaCa(Mn,Fe)(Ti,Nb,Zr)(Si₂O₇)OF |
| Pilanesbergita | Na₂Ca₂Fe₂Ti₂(Si₂O₇)₂O₂F₂ |
| Wöhlerita | NaCa₂(Zr,Nb)(Si₂O₇)(O,OH,F)₂ |

## Referències

* ↑ «Wöhlerite Group» (en anglès). Mindat. [Consulta: 28 març 2022].
* ↑ Bo, Fabrice Dal; Friis, Henrik; Mills, Stuart J. «Nomenclature of wöhlerite-group minerals». Mineralogical Magazine, 86, 4, 01-08-2022, pàg. 661–676. DOI: https://doi.org/10.1180/mgm.2022.10 [Consulta: 6 agost 2024].
# Formigueret de Klages

El formigueret de Klages (Myrmotherula klagesi) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc. Conegut únicament a uns pocs indrets de l'oest del Brasil, a l'Amazones inferior, oest de Pará des d'Óbidos fins Santarém.

## Referències

* ↑ «Formigueret de Klages». Cercaterm. TERMCAT, Centre de Terminologia. Rev. 10/05/2021(català)
# Lionel Hampton

Lionel Hampton (Louisville, Kentucky, 20 d'abril de 1908-Nova York, Nova York, 31 d'agost de 2002) fou un vibrafonista, pianista, bateria, cantant i director estatunidenc de blues.
Hampton va ser el primer vibrafonista de jazz i una de les seves grans figures des dels anys trenta. El seu estil és fonamentalment el del jazz clàssic, o mainstream jazz, amb forts vincles amb el jazz de les big bands i amb el swing.

## Referències

* ↑ Aguirre, Pablo «Los 100 años de Lionel Hampton» (en anglès). BBC Mundo.com, 19-04-2008.
* ↑ González, Federico «Muere Lionel Hampton, el hombre que puso el vibráfono al ritmo del jazz» (en castellà). El País [Madrid], 31-08-2002. ISSN: 1134-6582.
* ↑ «Lionel Hampton | enciclopèdia.cat». [Consulta: 19 abril 2020].
# Hemicircus

Hemicircus és un gènere d'ocells de la família dels pícids (Picidae).

## Taxonomia

Aquest gènere és considerat una branca basal dels picinae, arran els treballs de Fuchs et al (2007).

## Llista d'espècies

Aquest gènere està format per tres espècies:
* picot de Canens (Hemicircus canente).
* picot cuacurt de Java (Hemicircus concretus).
* picot cuacurt d'Indonèsia (Hemicircus sordidus).

## Referències

* ↑ J. Fuchs, JI Ohlson, PGP Ericson, E Pasquet (2007) Synchronous intercontinental splits between assemblages of woodpeckers suggested by molecular data. Zool Scri 36:11–2
* ↑ J. del Hoyo, A. Elliott, J. Sargatal, D.A. Christie, i E. de Juana (eds.). 2017. Handbook of the Birds of the World Alive. Lynx Edicions, Barcelona.